Diari Oficial de la Generalitat Valenciana


Sumari del DOGV 3523, del 23-06-1999 (1999/5942)

RESOLUCIÓ de 24 de maig de 1999, de la Universitat Miguel Hernández d'Elx, per la qual es convoquen proves selectives d'accés a tècnic superior, grup A, torn lliure, sector Administració Especial, de la Universitat Miguel Hernández d'Elx.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3523

Data del DOGV
:   23-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5942


Data del document
:   24-05-1999

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * universitat
    * concurs administratiu
    * personal d'investigació

RESOLUCIÓ de 24 de maig de 1999, de la Universitat Miguel Hernández d'Elx, per la qual es convoquen proves selectives d'accés a tècnic superior, grup A, torn lliure, sector Administració Especial, de la Universitat Miguel Hernández d'Elx. [1999/X5942]
  
Vacant un lloc de treball en aquesta Universitat, la provisió de la qual s'estima ineludible en atenció a les necessitats del servei, dotat pressupostàriament, aquest Rectorat, en ús de les facultats que té conferides, i segons el que disposen els articles 49 i 50 de la Llei 11/1983, de 25 d'agost, de Reforma Universitària; l'article 61 del Decret 137/1997, d'1 d'abril, del Govern Valencià, pel qual s'aprova la Normativa Singular Reguladora de l'Activitat de la Universitat Miguel Hernández d'Elx; i el que preveu el Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana, i successives modificacions, així com pel Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprès en l'àmbit d'aplicació de la Llei de la Funció Pública Valenciana, ha resolt:
  
Convocar proves selectives per a l'ingrés al grup A, sector d'administració especial de la Universitat Miguel Hernández d'Elx, torn lliure, com a tècnic superior, d'acord amb les següents:
  
Bases
  
Normes generals
  
Aquesta convocatòria té per objecte la selecció de personal per a cobrir una vacant del grup A, sector d'Administració Especial, en torn lliure, mitjançant el sistema de concurs - oposició, d'acord amb les característiques que s'especifiquen en l'annex I.
  
El procés selectiu està constituït per les proves, valoracions, puntuacions i matèries que figuren en els annexos III i IV d'aquesta convocatòria.
  
L'adjudicació de les places als aspirants que superen aquest procés selectiu s'efectuarà d'acord amb la puntuació obtinguda per aquests en el concurs - oposició.
  
Condicions generals
  
Per a ser admesos a aquestes proves els aspirants hauran de reunir els requisits següents:
  
Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre accés a determinats sectors de la funció pública dels nacionals dels altres Estats membres de la Comunitat Europea, tenir la nacionalitat d'un país membre o ser de qualsevol d'aquells estats als quals, en virtut de tractats internacionals establerts per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el tractat constitutiu de la Unió Europea.
  
Haver complit 18 anys.
  
Estar en possessió del títol de llicenciat en Ciències Econòmiques o equivalent, o estar en condicions d'obtenir-lo abans que finalitze el termini de presentació de sol·licituds.
  
Posseir la capacitat física i psíquica necessària per a l'exercici de les funcions de les vacants ofertades.
  
No trobar-se inhabilitat penalment per a l'exercici de funcions públiques.
  
No haver estat separat, mitjançant expedient disciplinari, de qualsevol administració o ocupació pública.
  
Les condicions a què es refereix l'apartat anterior per a ser admès a les proves, hauran de reunir-se en el moment de finalització del termini de presentació d'instàncies i fruir d'aquestes durant tot el procés selectiu fins el moment de la pres de possessió.
  
Sol·licituds
  
Les sol·licituds per a prendre part en aquest concurs-oposició, s'ajustaran al model que figura com a annex V d'aquesta convocatòria i es presentaran en el termini de 20 dies hàbils, a comptar des de l'endemà de la publicació d'aquesta convocatòria en el Diari Oficial de la Generalitat Valenciana.
  
Les sol·licituds seran dirigides al rector de la Universitat Miguel Hernández d'Elx. Es presentaran al Registre General de la Universitat (Passeig de Melcior Botella, s/n. 03050 Elx). Alhora, podran ser presentades en la forma prevista en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els drets d'examen seran de 4.500 pessetes, que s'ingressaran al compte corrent obert en la CAM, av. de Novelda, 156 d'Elx núm. 2090 0369 85 2057987827, o través de transferència al compte esmentat.
  
En el primer cas, en la sol·licitud haurà de figurar el segell de l'entitat bancària esmentada i, en el cas d'haver realitzat el pagament a través de transferència, el resguard corresponent haurà d'adjuntar-se a la sol·licitud.
  
L'omissió de l'acreditació del pagament determinarà l'exclusió de l'aspirant.
  
En cas d'utilitzar la forma de presentació establerta en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la sol·licitud haurà d'anar acompanyada de la còpia del resguard acreditatiu d'haver realitzat la transferència.
  
Els aspirants amb minusvalideses podran sol·licitar les mesures d'adaptació necessàries per a la realització de les proves en l'imprès de sol·licitud. En aquest cas hauran de presentar juntament amb la sol·licitud la certificació del grau de discapacitació efectuada per l'òrgan competent.
  
Haurà d'adjuntar-se a la sol·licitud una fotocòpia del DNI.
  
Les errades materials o de fet que pogueren advertir-se seran corregides en qualsevol moment, d'ofici o a instància de la persona interessada.
  
Admissió d'aspirants
  
Finalitzat el termini de presentació d'instàncies, prèvia verificació del compliment de tots els requisits de participació assenyalats en aquesta convocatòria, així com el pagament dels drets d'examen, el rector dictarà una resolució que serà publicada en el Diari Oficial de la Generalitat Valenciana i que contindrà la relació provisional d'admesos i d'exclosos a la realització de les proves.
  
Els aspirants exclosos podran, en el termini de 10 dies hàbils, comptadors a partir de l'endemà de la publicació de la llista provisional d'admesos i d'exclosos, d'acord amb el que estableix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, subsanar el defecte que haja motivat la seua exclusió o realitzar les al·legacions que consideren oportunes.
  
Transcorregut el termini de 10 dies, subsanats els defectes, si escau, i vistes les al·legacions que corresponguen, es dictarà resolució que es publicarà en el DOGV i que contindrà la relació definitiva d'admesos i d'exclosos i la data, el lloc i l'hora de la realització del primer exercici, que en tot cas tindrà lloc abans del termini de quatre mesos a partir de la data en què va finalitzar el de presentació de sol·licituds.
  
Seran causes d'exclusió, a més a més de les assenyalades en altres apartats d'aquestes bases:
  
L'omissió de la firma en la sol·licitud
  
No adjuntar la fotocòpia del DNI.
  
Desenvolupament de les proves selectives
  
El desenvolupament de les proves selectives s'efectuarà d'acord amb el que estableix l'annex II.
  
Els exercicis tindran lloc a les dependències de la Universitat Miguel Hernández d'Elx. El primer exercici es realitzarà en el lloc, data i hora que s'establesca en la resolució del Rectorat d'aquesta Universitat per la qual s'aprove la relació definitiva d'admesos i d'exclosos a la realització de les proves objecte d'aquesta convocatòria.
  
L'ordre d'actuació dels opositors, si convé, s'iniciarà per sorteig efectuat per la Universitat Miguel Hernández d'Elx.
  
Els aspirants seran convocats per a cada exercici en crida única, i seran exclosos d'aquestes proves els qui no compareguen, tret dels casos de força major, degudament justificats i lliurement apreciats pel tribunal.
  
En cada exercici, els aspirants hauran d'acreditar la seua personalitat exclusivament mitjançant la presentació de DNI, del passaport o del permís de conduir, juntament amb l'exemplar per a l'interessat de l'imprès de sol·licitud d'admissió a les proves.
  
El no compliment d'aquest requisit per algun aspirant, determinarà l'exclusió d'aquest de la realització de les proves.
  
En cap cas seran vàlides les còpies o fotocòpies compulsades dels documents esmentats.
  
Els membres del tribunal i el personal col·laborador d'aquest, no permetran l'accés a les sales on es realitzen els exercicis d'aquelles persones que no complesquen els anteriors requisits, ni d'aquelles que compareguen una vegada conclosa la crida dels aspirants convocats.
  
En qualsevol moment del procés selectiu, si el tribunal tingués coneixement que algun dels aspirants no posseeix la totalitat dels requisits exigits per la present convocatòria, prèvia audiència a la persona interessada, se'n procedirà a l'exclusió, tot comunicant-li alhora la inexactitud o falsedats formulades per l'aspirant en la sol·licitud d'admissió a les proves selectives, als efectes procedents.
  
Publicitat de les llistes
  
Després de la realització de cada una de las proves, el tribunal farà pública, al tauler d'anuncis del Rectorat de la Universitat, la llista d'aspirants que les hagen superades.
  
Una vegada finalitzades totes les proves que integren el concurs-oposició, el tribunal farà pública, al tauler d'anuncis del Rectorat de la Universitat, una llista amb la puntuació final obtinguda i que constituirà la llista definitiva, per ordre de puntuació, dels aspirants que han superat aquestes proves de selecció i que, necessàriament, haurà d'interrompre's quan el nombre d'aprovats coincidesca amb el nombre de vacants convocades.
  
Finalitzat el procés de selecció, per resolució del rector es farà pública en el DOGV la llista definitiva d'aprovats.
  
Presentació de documents
  
En el termini de 20 dies hàbils, comptadors des de l'endemà de la publicació en el DOGV de les relacions d'aprovats, els aspirants proposats hauran de presentar en el Servei de Recursos Humans d'aquesta Universitat la documentació següent:
  
Certificat de naixement expedit pel registre civil corresponent, o fotocòpia del DNI.
  
Fotocòpia compulsada del títol acadèmic exigible segons aquesta convocatòria.
  
Declaració de no haver estat separat mitjançant expedient disciplinari de qualsevol administració o càrrec públic, així com de no trobar-se inhabilitat penalment per a l'exercici de les funcions públiques.
  
Certificat mèdic acreditatiu de posseir capacitat física i psíquica necessària per a l'exercici de les funcions dels llocs de treball ofertats. A aquests efectes, els reconeixements es realitzaran a través dels serveis mèdics concertats per la Universitat Miguel Hernández d'Elx.
  
Els aspirants amb discapacitat hauran d'aportar un certificat de l'òrgan competent de la Comunitat Autònoma sobre la capacitat per a realitzar les tasques que corresponguen als llocs de treball d'aquesta convocatòria.
  
Els aspirants que, tot tenint la condició de funcionaris de carrera o personal laboral fix d'aquesta Universitat, hagen concorregut a aquestes proves, quedaran exempts de justificar documentalment les condicions generals que ja haguessen estat acreditades per nomenaments anteriors, i hauran d'acreditar-ne la resta.
  
La falta de presentació de la documentació, dins del termini indicat (tret de casos de força major), o la falsedat de documents, donaran lloc a la invalidesa de les actuacions de l'aspirant i, c respecte d'aquest, a la nul·litat subsegüent dels actes del tribunal, sense perjudici de les responsabilitats en què l'aspirant hagués pogut incórrer.
  
Nomenament de funcionaris
  
Transcorregut el termini de presentació de la documentació, el rector dictarà una resolució, que es publicarà en el DOGV, per la qual nomenarà com a funcionaris de carrera les persones que hagen superat les proves de selecció, per ordre de puntuació.
  
Tribunal
  
El Tribunal qualificador d'aquestes proves serà nomenat pel rector una vegada hagen estat publicades les llistes provisionals d'admesos i d'exclosos. Estarà integrat per cinc membres titulars i cinc de suplents, que hauran de pertànyer a cossos o escales de grup de titulació igual o superior a l'exigit per al lloc convocat. Un dels membres titulars i el seu corresponent suplent seran nomenats a proposta i en representació de la Junta de PAS funcionari de la UMH.
  
El seu funcionament es trobarà sotmès al que disposa l'article 22 i següents de la Llei de Règim Jurídic de les Administracions Públiques i del Procediment Administratiu Comú, i la resta de la normativa d'aplicació.
  
El Tribunal podrà, sempre sota la seua direcció i control directe, nomenar col·laboradors, especialistes i ajudants.
  
Els membres del tribunal, així com els col·laboradors, especialistes i ajudants hauran d'abstenir-se d'intervenir-hi, quan hi concórrega cap de les circumstàncies previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si haguessen realitzat tasques de preparació d'aspirants a proves selectives al mateix cos i escala en els cinc anys anteriors a la publicació d'aquesta convocatòria.
  
Prèvia convocatòria del president, es constituirà el tribunal amb assistència, almenys, de la majoria reglamentària dels seus membres, titulars o suplents. En la sessió esmentada el tribunal acordarà totes les decisions que corresponguen en ordre al correcte desenvolupament de les proves selectives.
  
Durant tot el procés selectiu, el tribunal resoldrà tots els dubtes que pogueren sorgir en aplicació d'aquestes normes, així com el que s'hi haja de fer en els casos no previstos.
  
El procediment d'actuació del tribunal s'ajustarà en tot moment al que disposa en la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
Als efectes de comunicacions i d'altres incidències, el tribunal tindrà la seua seu al Rectorat de la Universitat Miguel Hernández d'Elx.
  
El tribunal que actue en aquestes proves tindrà la categoria que per a aquests casos determine la legislació vigent.
  
En cap cas el tribunal no podrà aprovar ni declarar que ha superat les proves selectives un nombre superior d'aspirants que el de places convocades. Qualsevol proposta d'aprovats que contravinga allò establert serà nul·la de ple dret.
  
Recursos
  
La convocatòria i les seues bases, i tots els actes administratives que es deriven d'aquesta i de les actuacions del tribunal, podran ser impugnades per les persones interessades en els casos i en la forma establerts per la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú.
  
Elx, 24 de maig de 1999.- El rector-president: Jesús Rodríguez Marín.
  
Annex I
  
Denominació del lloc: tècnic superior
  
Catalogació del lloc: grup A, complement de destinació 27, complement específic E0048.
  
Sector: administració especial.
  
Destinació: OTRI
  
Funcions generals del lloc:
  
Identificació de resultats de R+D transferibles
  
Negociació de contractes de Recerca i Desenvolupament (R+D)
  
Gestió de contractes de R+D amb empreses, administracions públiques nacionals i europees.
  
Gestió de patents i altres resultats susceptibles de protecció
  
Relació amb les empreses i les institucions.
  
Assessorament a la Comunitat Científica de la UMH sobre els recursos del Sistema Ciència Tecnologia Indústria.
  
Suport a la preparació de projectes de R+D.
  
Recerca de socis científics i tecnològics.
  
Elaboració i difusió de l'oferta tecnològica de la UMH.
  
Elaboració d'informes tecnoeconòmics.
  
Formació específica
  
Experiència en les tasques descrites en les funcions del lloc.
  
Annex II
  
El procediment de selecció serà el de concurs-oposició.
  
1.- Fase d'oposició
  
1.1. L'oposició constarà de tres exercicis i seran eliminatoris.
  
1.2. El primer exercici es realitzarà per escrit i versarà sobre els coneixements que s'especifiquen en l'annex III d'aquesta convocatòria. Aquest exercici podrà fixar-se en forma de preguntes a desplegar pels opositors, o en forma de test amb quatre respostes alternatives, sent en aquest cas només una d'elles la correcta. La durada es fixarà pel tribunal amb la deguda antelació, tot atenent-se'n al contingut.
  
1.3. El segon exercici consistirà en el desenvolupament per escrit, durant un temps màxim de quatre hores, a determinar pel tribunal, de dos temes proposats pel tribunal, del programa que figura en l'annex IV.
  
1.4 El tercer exercici consistirà a resoldre per escrit en un temps màxim de dues hores, a determinar pel tribunal, d'un supòsit pràctic proposat pel tribunal, basat en les funcions del lloc a cobrir i en el programa que figura en l'annex IV.
  
2.- Qualificació dels exercicis
  
2.1. El primer exercici es qualificarà de 0 a 10 punts, sent necessari obtenir per a superar-lo un mínim de 5 punts.
  
2.2. En el supòsit que l'exercici es fixe en forma de tipus test amb quatre respostes alternatives, es puntuarà de la forma següent: les preguntes contestades correctament a raó d'1 punt; les preguntes contestades erròniament descomptaran un terç sobre les preguntes contestades correctament, i les contestacions en blanc es puntuaran amb 0 punts.
  
2.3. El segon exercici es qualificarà de 0 a 10 punts, sent necessari obtenir per a superar-lo un mínim de 5 punts.
  
2.4. El tercer exercici es qualificarà de 0 a 10 punts, sent necessari obtenir per a superar-lo un mínim de 5 punts.
  
2.5. La qualificació resultant dels tres primers exercicis vindrà determinada per la suma de puntuacions obtingudes per cada un.
  
2.6. Tot seguit, es configurarà una relació que estarà ordenada per puntuació de major a menor amb els aspirants que hagen aconseguit superar aquests tres exercicis.
  
2.7. Solament els inclosos en aquesta relació podran passar a realitzar la fase de concurs.
  
3.- Fase de concurs
  
3.1. El Tribunal valorarà el currículum vitae i la trajectòria professional dels aspirants en relació amb la seua adequació i idoneïtat per a la plaça convocada. S'hi valoraran especialment els serveis efectivament prestats en la mateixa categoria de la plaça convocada, en la empresa pública o privada.
  
La valoració s'efectuarà d'acord amb el barem següent:
  
1. Valoració del treball exercit. Màxim 4 punts.
  
Per serveis prestats en el sector públic o privat en llocs relacionats amb tasques relacionades amb el lloc de treball a raó d'1 punt per any o fracció que proporcionalment li corresponga, fins un màxim de 4 punts. No es computaran serveis que haguessen estat prestats simultàniament amb altres d'igualment al·legats.
  
2. Formació. Màxim 2 punts.
  
Es valoraran, fins un màxim de 2 punts, els cursos de formació, perfeccionament i postgrau que tinguen relació amb les funcions del lloc de treball convocat, sempre que haguessen estat convocats i organitzats per l'INAP, IVAP, universitats o qualsevol altra entitat oficial o professional. La valoració de cada un dels cursos s'efectuarà en funció de la seua durada d'acord amb l'escala següent:
  
a. Durada superior a 100 hores: 1 punts.
  
b. Durada entre 50 i 100 hores: 0,5 punts.
  
c. Durada inferior a 50 hores: 0,25 punts.
  
3. Entrevista. Màxim 1,5 punts.
  
3.1. Consistirà en una anàlisi de les tasques del lloc i dels requisits, condicions i mitjans necessaris per al seu exercici.
  
3.2. El Tribunal convocarà els aspirants a una entrevista personal de durada màxima de vint minuts, en la qual es debatran els mèrits adduïts pels candidats i el seu currículum professional, amb l'objecte d'acreditar la realitat de la seua formació, aptitud psicotècnica i capacitat per a les labors pròpies de la plaça convocada.
  
3.3. La fase de concurs es valorarà de 0 a 7,5 punts.
  
4. Puntuació final
  
4.1. La puntuació final del concurs-oposició estarà constituïda per la suma de les obtingudes en cada fase.
  
4.2. Tot seguit, es configurarà una relació que serà ordenada per puntuació de major a menor i s'interromprà quan el nombre d'inclosos en aquesta coincidesca amb el nombre de llocs de treball convocats en la present resolució.
  
En cas d'empat entre aspirants, l'ordre s'establirà segons la major puntuació obtinguda en el 2n exercici, i en segon lloc, de mantenir-se aquest, a la major puntuació obtinguda en el 3r. Si persistira l'empat, l'ordre s'establirà mitjançant sorteig públic d'aquests.
  
Annex III
  
Programa
  
I. Temari general
  
La Constitució Espanyola de 1978. Drets i deures fonamentals. El Govern i les Corts Generals de l'Estat: composició i funcions.
  
L'Estatut de la Comunitat Valenciana. El president de la Generalitat Valenciana. Les Corts Valencianes i el Govern Valencià.
  
La Llei de Foment i Coordinació General de la Investigació Científica i Tècnica (Llei 13/1986, de 14 d'abril).
  
La Llei de Foment i Coordinació de la Investigació Científica i Desenvolupament Tecnològic de la Comunitat Valenciana (Llei 7/1997, de 9 de desembre).
  
La Llei Orgànica de Reforma Universitària (Llei 11/1983, de 25 d'agost).
  
La Llei de Patents (Llei 11/1986, de 20 de març).
  
La Llei de Contractes de l'Estat en relació amb l'activitat investigadora.
  
La Normativa Singular Reguladora de l'activitat de la Universitat Miguel Hernández (Decret 137/1997, d'1 d'abril, del Govern Valencià).
  
Normativa de beques associades a convenis, contractes i projectes de R+D de la Universitat Miguel Hernández.
  
Normativa sobre la gestió economicoadministrativa d'acords d'investigació, prestacions de servei i cursos de postgrau, perfeccionament i especialització de la Universitat Miguel Hernández.
  
Normes d'execució i funcionament del pressupost de la Universitat Miguel Hernández
  
El professorat universitari.
  
El personal d'administració i serveis de les universitats.
  
Annex IV
  
Programa
  
II. Temari específic
  
Marc del Sistema Ciència Tecnologia i Indústria a Espanya
  
La política científica i tecnològica.
  
La política d'innovació.
  
El Pla Nacional d'Investigació Científica i Desenvolupament Tecnològic (Pla Nacional de R+D).
  
El Pla Nacional de R+D: prioritats nacionals. Els programes de R+D.
  
El Pla Nacional de R+D: els programes horitzontals. El Programa de Promoció General del Coneixement.
  
El Pla Nacional de R+D: actuacions en l'àmbit internacional.
  
El Pla Nacional de R+D: instruments i mecanismes d'interrelació CPI-Empreses.
  
El Pla Nacional de R+D: actuacions de coordinació.
  
Dimensió regional de la R+D.
  
Estructures en el Sistema Ciència Tecnologia Indústria
  
Modelització del SCTI.
  
El Sistema Ciència Tecnología a Espanya (SCT): elements institucionals.
  
La Comissió Interministerial de Ciència i Tecnologia. L'Oficina de Ciència i Tecnologia.
  
El SCT: el Ministeri d'Educació i Ciència.
  
El SCT: els ministeris sectorials.
  
El SCT: la investigació a les universitats.
  
El SCT: els organismes públics d'Investigació.
  
El SCT: el Centre per al Desenvolupament Tecnològic Industrial (CDTI).
  
Les associacions d'investigació i els instituts tecnològics.
  
Estructures d'interfaç Universitat-Empresa de l'entorn científic.
  
El SCTI. Fortaleses i febleses.
  
La R+D a la Comunitat Europea
  
El marc institucional de la Comunitat Europea en R+D.
  
Els programes marc d'investigació comunitària. Els programes específics de R+D.
  
Gestió i participació en la R+D comunitària.
  
La gestió de projectes europees de R+D.
  
Els programes comunitaris de R+D relacionats amb la transferència i difusió de Tecnologia.
  
El programa Eureka.
  
La cooperació internacional no comunitària.
  
Ciència Tecnologia i Indústria a la Comunitat Valenciana
  
La política d'innovació de la Generalitat Valenciana.
  
La política científica i tecnològica de la Generalitat Valenciana.
  
Instituts tecnològics, parc tecnològic i Centres Empresa-Innovació.
  
L'IMPIVA.
  
El model valencià d'innovació.
  
Investigació i transferència de tecnologia
  
La investigació per projectes. Definició d'objectius. Elaboració de pressupostos.
  
Avaluació i selecció de projectes de R+D.
  
Seguiment i avaluació de resultats d'investigació.
  
Mecanismes per a la transferència de tecnologia.
  
Aspectes generals de la interrelació Universitat-Empresa.
  
Estructures per a la relació entre CPI i les empreses.
  
La investigació contractada. Tipus de contractes, càlculs de costos i contrapartides.
  
Els contractes de transferència de tecnologia: propietat industrial i know-how.
  
Estratègia en la recerca de socis i del finançament.
  
Les activitats de màrqueting en el procés de transferència de tecnologia.
  
Anàlisi i difusió de l'oferta tecnològica en els CPI.
  
Innovació
  
Característiques generals sobre la innovació.
  
Models d'innovació: lineal i interactiu.
  
Concepte i representació dels Sistemes Nacionals d'Innovació.
  
Paper de les estructures d'interrelació en els Sistemes Nacionals d'Innovació.
  
Disseny de les estructures d'interfaç.
  
Les OTRI en el Sistema Espanyol d'Innovació.
  
Protecció de resultats de R+D
  
La protecció jurídica dels resultats de R+D: les patents d'invenció.
  
La protecció jurídica de les obtencions vegetals i microbiològiques.
  
La política i la gestió de la propietat industrial en un CPI.
  
Els informes de vigilància tecnològica i de l'estat de la tècnica.
  
Política Tecnològica. R+D Industrial
  
Iniciativa ATYCA.
  
Els Programes d'Infraestructura Científics i Tecnològics.
  
La gestió de la innovació en les empreses.
  
El finançament de la innovació. Creació d'empreses a partir de resultats de R+D. El capital-risc.
  
Annex V
  
Model de sol·licitud
  
Universitat Miguel Hernández d'Elx
  
Sol·licitud de participació
  
Ordre DOGV
  
Dades de l'aspirant i del lloc de treball:
  
DNI
  
Primer cognom
  
Segon cognom
  
Nom
  
Data naixement
  
Titulació
  
Telèfon de contacte (amb prefix)
  
Cursos de formació
  
Al·legació per a valoració del treball desenvolupat i mèrits específics
  
(Acompanyeu en full apart).
  
Condicione la meua petició al fet d'obtindre lloc de treball a la localitat de:
  
D/Dª
  
DNI:
  
Declare sota la meua responsabilitat, que conec expressament i reunesc els requisits exigits en la convocatòria per a exercir el/els lloc/s que sol·licite, i que les dades i circumstàncies que faig constar en aquest annex són certes.